
E L Ő T E R J E S Z T É S

Sülysáp Nagyközség Önkormányzata Képviselő-testületének

2012. december 20-án tartandó rendkívüli ülésére

2. napirendhez

Tárgy:
Köznevelési intézmények alapító okiratainak felülvizsgálata
Tisztelt Képviselő-testület!
A nemzeti köznevelésről szóló 2011. évi CXC. törvény (továbbiakban: Nktv.) 74.  §-a rendelkezik arról, hogy az óvodai nevelés kivételével 2013. január 1-jétől az állam gondoskodik a köznevelési alapfeladatok ellátásáról.

Az Nktv. 97. § (4) bekezdése arról rendelkezik, hogy a fenntartónak a törvény hatályba lépését követően négy hónapon belül felül kell vizsgálnia az intézmények alapító okiratát, annak érdekében, hogy megfeleljen a törvényben foglaltaknak. E kötelezettség érinti mind a Móra Ferenc Általános Iskolát, mind a Szent István Általános Iskolát, mind pedig a Csicsergő Napköziotthonos Óvodát.
Az alapító okiratok módosításánál figyelembe vettük az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Korm. rendelet) 5. §-át, valamint az Nktv. 21. § (3) bekezdését, mely meghatározza a közneveléssel foglalkozó költségvetési szervek alapító okiratának kötelező tartalmi elemeit. E szerint a köznevelési intézmény alapító okirata tartalmazza:

a) az alapító és a fenntartó, a működtető nevét és székhelyét,

b) az intézmény - külön jogszabályban meghatározótt - hivatalos nevét,

c) az intézmény típusát,

d) az intézmény feladat-ellátási helyét, székhelyét, tagintézményéi, telephelyét,

e) alapfeladatának, szakfeladatának jogszabály szerinti megnevezését,

f) nevelési, oktatási feladatot ellátó feladat-ellátási helyenként felvehető maximális gyermek-, tanulólétszámot,

g) iskolatípusonként az évfolyamok számát,

h) alapfokú művészetoktatás esetén a művészeti ágak, azon belül a tanszakok megnevezését,

i) szakképzés esetén a szakmacsoportokat    és    az    Országos    Képzési   Jegyzékben meghatározottak szerint a szakképesítés megnevezését és azonosító számát, szakközépiskola esetén az ágazatokat,
j) a feladatellátást szolgáló vagyont, a vagyon feletti rendelkezés jogát,
k) a gazdálkodással összefüggő jogosítványokat.
Az alapító okiratok jelen módosításánál átvezetésre kerültek az Nktv. szerinti változások, különösen a sajátos nevelési igényű tanulók fogyatékosság típusait meghatározó törvényi változás (4. § 25. pont):

Sajátos nevelési igényű gyermek, tanuló: az a különleges bánásmódot igénylő gyermek, tanuló, aki a szakértői bizottság szakértői véleménye alapján mozgásszervi,  érzékszervi értelmi vagy beszédfogyatékos, több fogyatékosság együttes előfordulása esetén halmozottan fogyatékos,  autizmus spektrum zavarral vagy egyéb pszichés fejlődési zavarral (súlyos

tanulási, figyelem- vagy magatartásszabályozási zavarral) küzd.
Egyéb módosítások:

· A 2012. szeptember 1-jén hatályba lépő köznevelési törvény 21.§ (3) bekezdésében foglaltaknak megfelelően feltüntetésre került az alapító okiratokban a „feladatellátási hely”.
· Az intézmény közfeladatának meghatározása a közoktatási törvény 20-22. §-a alapján közoktatási, 2012. szeptember 1-jétől a köznevelési törvény 7. §-a alapján köznevelési feladatként történik, ennek feltüntetése az alapító okiratokban megtörtént.
· A „ A költségvetési szerv alapítója” és a „ A költségvetési szerv fenntartója, iránytó szerve” pontok megnevezése valamennyi alapító okiratban a „ A költségvetési szerv alapítója, fenntartója” és „ A költségvetési szerv irányító szerve” megnevezésre módosult a köznevelési törvény 21. § (3) bekezdés a) pontja, a közoktatási törvény 37. § (5) bekezdés a) pontja és az Ávr. 5. § (1) bekezdés e) pontja alapján.
· Az alapító okiratokban megjelenítésre került a költségvetési szerv illetékessége az Ávr. 5. § (1) bekezdés d) pontja alapján.
· Az intézmények alapító okiratában megtörtént a szakágazati besorolás és a szakfeladatok felülvizsgálata a szakfeladatrendről és az államháztartási szakágazati rendről szóló 56/2011. (XII. 31.) NGM rendelet alapján.
· Az alap- illetve speciális feladatok között feltüntetésre került a 2012. szeptember 1-jétől hatályos jogszabályi előírások szerint a különleges bánásmódot igénylő, sajátos nevelési igényű gyermekek, tanulók ellátása.
· „A feladatellátását szolgáló vagyon” kiegészült a „nemzeti” szóval a 2011. évi CXCVI. törvény a nemzeti vagyonról alapján. A felülvizsgálat vagyongazdai szempontból megtörtént.
A módosító okiratok és a módosításokkal egységes szerkezetbe foglalt új alapító okiratok az előterjesztés mellékleteit képezik. Kérem az előterjesztés megtárgyalását, és a szükséges döntések meghozatalát.
Sülysáp, 2012. december 13.

Horinka László s.k.


polgármester

…/2012. (XII. 20.) ÖKT határozati javaslat

Sülysáp Nagyközség Önkormányzatának Képviselő-testülete alapítói jogkörében eljárva 
1./ a Csicsergő Napköziotthonos Óvoda 68/2012. (IV. 26.) ÖKT határozattal jóváhagyott alapító okiratának módosítására előterjesztett módosító okiratot elfogadja;
2./ az 1./ pont szerinti módosító okirattal egységes szerkezetbe foglalt alapító okiratot jóváhagyja;
3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 8 napon belül
Felelős: jegyző
…/2012. (XII. 20.) ÖKT határozati javaslat

Sülysáp Nagyközség Önkormányzatának Képviselő-testülete alapítói jogkörében eljárva 

1./ a Móra Ferenc Általános Iskola 80/2012. (V. 17.) ÖKT határozattal jóváhagyott alapító okiratának módosítására előterjesztett módosító okiratot elfogadja;
2./ az 1./ pont szerinti módosító okirattal egységes szerkezetbe foglalt alapító okiratot jóváhagyja;
3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 8 napon belül
Felelős: jegyző
…/2012. (XII. 20.) ÖKT határozati javaslat

Sülysáp Nagyközség Önkormányzatának Képviselő-testülete alapítói jogkörében eljárva 

1./ a Szent István Általános Iskola 81/2012. (V. 17.) ÖKT határozattal jóváhagyott alapító okiratának módosítására előterjesztett módosító okiratot elfogadja;
2./ az 1./ pont szerinti módosító okirattal egységes szerkezetbe foglalt alapító okiratot jóváhagyja;
3./ felkéri a jegyzőt, hogy intézkedjen a módosításnak a törzskönyvi nyilvántartáson való átvezetése iránt.
Határidő: 1-2./ azonnal; 3./ 8 napon belül
Felelős: jegyző
PAGE  
1/3

